Source: http://sportulsatmarean.ro/index.php/baschet/item/2240-baschet-csm-satu-mare-incepe-cu-dreptul-noul-sezon-al-lnbf
Timestamp: 2018-01-20 22:42:22+00:00

Document:
Baschet | CSM Satu Mare începe cu dreptul noul sezon al LNBF
A fost un meci în care sătmărencele au câștigat categoric primul și ultimul sfert (17-11 respectiv 22-8), gazdele câștigând doar sfertul doi (22-14), iar sfertul trei, cel mai echilibrat, a revenit tot sătmărencele, la limită, 23-22.
Primul sfert a început perfect pentru CSM Satu Mare, fostele jucătoare de la Cluj, Mandache și Harrison marcând două coșuri consecutiv și sătmărencele conduceau cu 5-0, după 90 secunde, iar la jumătatea sfertului aveau un avantaj de nouă puncte, 11-2. Până la prima pauză clujencele reușesc să mai înscrie nouă puncte, sătmărencele șase și primul sfert se încheie cu 17-11 pentru CSM.
Sfertul doi a fost foarte bun pentru fetele lui Dragan Petricevic care încet, încet au recuperat diferența de la finalul primului sfert și cu trei minute înainte de pauza mare se apropie la o posesie de CSM, 25-27. Williams comite o greșeală antisportivă la Stroman, aceasta transformă cele două libere și Clujul trece pentru prima dată la conducere, 30-29, iar după câteva secunde Harrison comite aceeași greșeală și gazdele se distanțează la patru puncte, 33-29. Cu câteva secunde înainte finalul sfertului doi Mandache înscrie pentru CSM și stabilește scorul la pauza mare, 33-31 pentru Universitatea.
Sfertul trei a fost cel mai echilibrat din meciul de azi, sătmărencele egalând la 33, după care clujencele au condus în permanență la diferență de una sau două posesii (38-35, 40-37, 44-39, 45-40, 51-44, 53-47), iar înainte de ultimul sfert Universitatea conducea cu trei puncte, 56-53.
Sfertul final începe foarte bine pentru CSM, punctele marcate de Baltic, Harrison și Solopova readucând CSM-ul în avantaj, 60-56, iar până la final nu mai cedează conducerea și fetele lui Marius Dobă câștigă meciul din Sala Sporturilor Horia Demian la o diferență de 11 puncte, 75-64 și încep cu dreptul sezonul 2017-2018 al Ligii Naționale de baschet feminin.
Taneisha Harrison a fost cea mai bună marcatoare de la CSM Satu Mare, cu 22 puncte marcate (7 recuperări, 5 assist-uri și 2 intercepții), urmată de Destiny Williams, cu 16 puncte (6 recuperări, o pasă decisivă și o intercepții) și Andra Mandache, cu 12 puncte (4 recuperări).
Cu toate că a lipsit doar 28 de secunde de pe parchet în meciul de azi, Porchia Green a marcat doar 7 puncte, primele două fiind marcate pe finalul sfertului trei, în schimb a avut 8 recuperări și 4 assist-uri.
Pentru a respecta noua regulă impusă de FRB începând cu acest sezon, de a folosi o jucătoare româncă sub 22 ani în primele zece minute, Marius Dobă a jucat cu Marina Sfirlea exclusiv în primul sfert, iar cifrele acesteia sunt aproape zero pe linie comparativ cu omoloaga sa de la Cluj, Ioana Ghizila, care a jucat 30 minute și a marcat 10 puncte.
Universitatea Cluj-Napoca 64 – 75 CSM Satu Mare (11-17, 22-14, 23-22, 8-22)
Sala: Sala Sporturilor Horia Demian (Cluj-Napoca);
Spectatori: 360;
Arbitri: Alexandra Stan, Dragoș Barbu, Alexandru Stamate;
Comisar: Romi Stanciulescu;
”U” Cluj: Vorpahl 14 puncte, Taylor 12 puncte, Stroman 11 puncte, Kalusic 11 puncte, Ghizila 10 puncte, I. Părău 6 puncte, Voica, Jez;
Antrenor: Dragan Petricevici;
CSM Satu Mare: Harrison 22 puncte, Williams 16 puncte, Mandache 12 puncte, Solopova 10 puncte, Baltic 8 puncte, Green 7 puncte, Uiuiu și Sfîrlea;
Universitatea Cluj-Napoca 64 – 75 CSM Satu Mare

References: CSM 
 CSM 
 CSM 
 CSM 
 CSM 

CSM 
 CSM